บริเวณสี่แยกถนนสาทรตัดถนนนราธิวาส ฝั่งถนนสาทรใต้ มุ่งหน้าสะพานสาทร คนขายพวงมาลัย เพศหญิง เดินขายพวงมาลัยเป็นประจำ กีดขวางการจราจร ทำให้คนเคลื่อนตัวช้า หรือเคลื่อนตัวไม่ได้ ทำให้การจราจรที่ติดขัดอยู่แล้ว ยิ่งติดขัดไปมากกว่าเดิม

และเนื่องจากคนขายมีลักษณะพิการ ต้องถือไม้ค้ำช่วย จึงเสี่ยงต่อการเกิดอุบัติเหตุ และเป็นอันตรายต่อผู้ใช้ถนนเป็นอย่างมาก ส่วนตัวเคยถูกเดินตัดหน้ารถขณะไฟเขียว ต้องเบรกกระทันหัน จนเกือบถูกรถคันหลังชนท้าย

นอกจากนี้ยังพบว่าคนขายมักโยนดอกไม้ที่เน่าเสียทิ้งลงบนพื้นถนน รวมถึงในคลองอีกด้วย เป็นพฤติกรรมที่ไม่มีความรับผิดชอบต่อสังคมอย่างยิ่ง ทำให้ผู้อื่นเดือดร้อน และคนขายยังมักสูบบุหรี่ในบริเวณดังกล่าว ก่อให้เกิดความมลพิษต่อผู้ใช้ถนน

ทั้งนี้ ถนนสาทรยังเป็นถนนเส้นหลักของกรุงเทพ พฤติกรรมส่งผลเสียต่อภาพลักษณ์ของกรุงเทพ และประเทศไทยเป็นอย่างมาก

จึงอยากให้ช่วยประสานงานหน่วยงานที่เกี่ยวข้อง เพื่อให้คนขาย ไปขายในบริเวณอื่นที่ไม่ก่อให้เกิดความลำบากแก่ผู้อื่นครับ